Horatius Cocles

Publius Horatius CoclesDionysius Halicarnasseus, Antiquitates Romanae, v. 24, 25. fuit miles veteris rei publicae Romanae celebratus ob defensionem pontis sublicii contra exercitum Clusinum.

De evento in ponte Sublicio 
Anno 508 a.Chr.n.Sequentia secundum Livium ab urbe condita 2,9. Confer Polybium VI.3 Porsenna rex Clusinus ad regnum Tarquiniorum restituendum cum infesto exercitu Romam aggressus primo impetu Ianiculum cepit. Nunquam alias ante tantus terror Romanos invaserat: ex agris in urbem demigrant; urbem ipsam saepiunt praesidiis. Cum alia urbis pars muris circumdata esset, alia Tiberi obiecto tuta videbatur. Sed Pons sublicius iter paene hostibus dedit, nisi unus vir fuisset Horatius CoclesCocles sive ocles, ut Varro in de lingua Latina 7,71 explicat, idem valet atque unoculus.. Is pro ponte stetit, et aciem hostium solus sustinuit, donec pons a tergo interrumperetur: ipsa audacia obstupefecit hostes; ponte rescisso, armatus in Tiberim desiluit et incolumis ad suos transnavit. Grata erga tantam virtutem civitas fuit; Horatio tantum agri datum est, quantum uno die circumarari potuisset. Statua quoque ei in comitio posita est.

 Dicta 
"Tiberine pater, te sancte precor, haec arma et hunc militem propitio flumine accipias."Livius, ab urbe condita 2,10,11 Prex Horatii, cum in flumen Tiberim desiliret.

 Trivia 
Hanc fabulam a Livio traditam Petrus Pariati in eo tractavit libello, quo Ioannes Iosephus Fux ad  Festa teatrale per musica 'Costanza e Fortezza''' (id est opera Constantia et Fortitudo'') componendam usus est.

 Notae 

 Bibliographia 
 "Cocles, Horatius" in 

 Nexus externi 


Categoria:Romani antiqui
Categoria:Nati saeculo 6 a.C.n.
Categoria:Mortui saeculo 6 aut 5 a.C.n.
Categoria:Coclites